**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.017 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“, чл. 55, параграф 1, буква б) от Регламент (ЕС) 508/2014 на Европейския парламент и на Съвета по Програма за морско дело и рибарство (ПМДР) 2014-2020 г.,**

**одобрени с Докладна записка 93-1970/ 29.03.2021 г.**

**от Ръководителя на Управляващия орган на ПМДР 2014-2020 г.**

1. **Въпрос получен чрез ИСУН 2020, рег. номер BG14MFOP001-2.017-Q002 от 18.03.2021**

E-mail на подател: [forest\_group\_eood@abv.bg](mailto:forest_group_eood@abv.bg)

Собственик съм на дружество, което до края на 2020 г. осъществяваше няколко различни обособени стопански дейности. Една от тези дейности беше „Рибовъдство“. Това дружество е регистрирано преди 01.01.2019 г. по чл.25а от ЗРА, и притежава всички необходими регистрации за осъществяване на дейността „Рибовъдство“.

С цел оптимизиране на управлението и предвид разностранния характер на развиваните от дружеството дейности, през м.12.2020 г. дейността „Рибовъдство“ беше отделена от основната дейност на дружеството „майка“, в самостоятелно новоучредено дружество правоприемник на дейността чрез отделяне по реда на чл.262д от ТЗ. Всички необходими регистрации за осъществяване на дейността „Рибовъдство“ се преиздадоха на новоучреденото дружество, тъй като в тази си дейност то е пълен правоприемник на дейността развивана от дружеството майка.

Въпросът който искам да задам е: Допустим кандидат ли е новоучреденото дружество, което развива дейността „Рибовъдство“, в случай, че за периода 2019-2020 г., докаже спад на приходите от дейността „Рибовъдство“ с отчети на отделящото се дружество/дружеството майка/?.

**Отговор:**

Не. Не сте допустим кандидат.

В т. 11.1 „Критерии за допустимост на кандидатите“ от Условията за кандидатстване и изпълнение по процедура BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 (УКИ) е разписано, че:

„2) Допустими по настоящата процедура за подбор на проекти са само кандидати, които са регистрирани преди 01.01.2019 г. и са осъществявали стопанска дейност.“

1. **Въпрос получен по ел. поща на УО на ПМДР 2014-2020 г. на 19.03.2021 г.**

E-mail на подател: m.balkanska@aglika.bg

Здравейте,

Във връзка с кандидатстване по мярка 2.6 "Мерки в областта на общественото здраве". Фирмата притежава ресторант, къщи за гости и рибно стопанство. В което се произвежда риба за нуждите на ресторанта. Приходите от ресторантьорските и хотелиерските услуги са отразени в код 15130 в ОПР и в раздел в нетните приходи от продажби по икономически дейности 60055. През 2020 г. фирмата има реализирани приходи и от продажба на риба, отразени на код 15110 в ОПР и в раздел VI на код 60003 по икономически дейности.Въпросът ни е следният: Можем ли, да кандидатстваме по мярка 2.6 " Мерки в областта на общественото здраве.

Сърдечни поздрави,

Марияна Балканска

Аглика Трейд ООД

технически секретар

Тел.: 0454/44136, 0892233472

Факс: 0454/42316

m.balkanska@aglika.bg, [office.tvarditza@aglika.bg](mailto:office.tvarditza@aglika.bg)

**Отговор:**

Не. Не сте допустим кандидат.

В т. 11.1 „Критерии за допустимост на кандидатите“ от Условията за кандидатстване и изпълнение по процедура BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 (УКИ) е разписано, че допустими са само кандидати, които:

„4) Кандидати, които са регистрирали спад в оборота за месец септември или октомври или ноември, 2020 г. (по избор) с поне 20% спрямо средноаритметичния месечен оборот (нетни приходи от продажби) през 2019 г. или средноаритметичния оборот за месец(нетни приходи от продажби) от 2019, 2018 и 2017 г.“

В т. 9 е уточнено, че в случай, че предприятието има приходи от дейност, различна от производство на аквакултура, безвъзмездната финансова помощ не може да надвишава 20% от Нетните приходи от продажби в Раздел VI Нетни приходи от продажби по икономически дейности на Отчета за приходи и разходи за 2019 г., код по КИД 2008 - код 03 „Рибно стопанство“, но не повече от 80 000 лева.

С оглед на гореизложеното в случай, че предприятието има приходи от дейност, различна от производство на аквакултура, изчисляването на размера на допустимата безвъзмездна финансова помощ по проекта, се базира на Нетните приходи от продажби в Раздел VI Нетни приходи от продажби по икономически дейности на Отчета за приходи и разходи (ОПР) за 2019 г., код по КИД 2008 - код 03 „Рибно стопанство“.

Фирмата, за която е зададен въпроса има реализирани приходи от продажба на риба, отразени на код 15110 в ОПР и в раздел VI на код 60003 по икономически дейности в ОПР за 2020 г., но няма такива, отразени в ОПР за 2019 г., с което автоматично не отговаряте на изискванията на УКИ.

Следва да се има предвид и че В Условията за кандидатстване и изпълнение по процедура BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 в т. 6 е уточнено, че подкрепата по процедурата е насочена към предприятията, извършващи дейност рибовъдство или еквивалентен в областта на производството на аквакултури, които са икономически засегнати от наложените ограничения във връзка с пандемията COVID-19.

**Компенсирането на производители на аквакултури може да бъде предоставено за временно спиране или за намаляване на производството и продажбите, или за допълнителни разходи за съхранение, настъпили между 1 февруари и 31 декември 2020 г. вследствие на избухването на COVID-19.**

1. **Въпрос получен по ел. поща на УО на ПМДР 2014-2020 г. на 23.03.2021 г.**

E-mail на подател: nikkis\_dim@hotmail.com

Здравейте,

Рибопроизводител съм и бих искал да участвам в програмата за подкрепа на пройзводителите на риба за преодоляване на икономическите последствия от пандемията COVID-19 по мярка 2.06. Прегледах кои документи са необходими и съответно разполагам с тях но имам проблем с прилагането им към проектното предложение, декларацията за финансовите данни и декларацията че кандидата трябва да е запознат с Условията за кандидатстване трябва да са попълнени по образец който трябва да е приложен към условията за кандитстване но съответно не го намирам никаде в сайта. Също така административния договор и нотариално завереното пълномощно трябва да са по образец който също никаде не е наличен като приложение в Условията за кандидатстване. Бих искал да попитам как мога да се сдобия със съответните образци за да мога да подам проектоното предложение?

Благодаря предварително

Николай Димитров

**Отговор:**

В ИСУН 2020 и на Единния информационен портал за обща информация за управлението на Европейските структурни и инвестиционни фондове – [www.eufunds.bg](http://www.eufunds.bg) са качени пакета документи за кандидатстване по процедура чрез подбор на проекти BG14MFOP001-2.017 – „Подкрепа за производители на риба и други водни организми за преодоляване на икономическите последствия от пандемията COVID-19“ - Условията за кандидатстване и изпълнение и приложенията към тях.

Образеца на декларацията за финансовите данни е Приложение № 2, образеца на декларацията, че кандидата трябва да е запознат с Условията за кандидатстване и изпълнение е Приложение № 2.1, Административен договор за предоставяне на безвъзмездна финансова помощ по процедурата е Приложение № 3, образеца на изрично пълномощно за подаване на проектното предложение и за подписване на административния договор за предоставяне на безвъзмездна финансова помощ е Приложение № 3.1.

**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-2.017 „Подкрепа за производители на риба и други водни организми за преодоляване на икономическите последствия от пандемията COVID-19“, мярка 2.6. „Мерки в областта на общественото здраве“, чл. 55, параграф 1, буква б) от Регламент (ЕС) 508/2014 на Европейския парламент и на Съвета по Програма за морско дело и рибарство (ПМДР) 2014-2020 г.,**

**одобрени с Докладна записка 93-1688/ 17.03.2021 г.**

**от Ръководителя на Управляващия орган на ПМДР 2014-2020 г.**

**Въпрос получен по ел. поща на УО на ПМДР 2014-2020 г. 09.03.2021 г.**

E-mail на подател: [kiko\_n@abv.bg](mailto:kiko_n@abv.bg)

Въпросът ни за кандидатстване по настоящата процедура е следният:

В условията за кандидатстване по отношение на точка 11.1 "Критерии за допустимост на кандидатите" е записано, че:

„1) Допустими по настоящата процедура за подбор на проекти са само кандидати, които са:

„…1.3. регистрирани по реда на чл. 25 от Закона за рибарството и аквакултурите (ЗРА);...

2) Допустими по настоящата процедура за подбор на проекти са само кандидати, които са регистрирани преди 01.01.2019 г. и са осъществявали стопанска дейност…".

Във връзка с горното, въпросът ни е: Допустим кандидат ли сме, при положение че сме регистрирани преди 01.01.2019г и имаме Регистрация по чл. 25, която е от месец.10.2019г.?

В условията за кандидатстване и изпълнение **не виждаме ограничение в по отношение на датата за регистрация по чл. 25 от ЗРА**. Дружеството е извършвало дейност в сектора и преди 01.01.2019, и има преди тази дата фактури за фуражи и зарибителен материал.

Допустими ли сме да подадем проектно предложение за подпомагане по COVID-19?.

Очакваме Вашият отговор.

С уважение:

Кирил Найденов

**Отговор:**

Не.

В т. 11.1 „Критерии за допустимост на кандидатите“ от Условията за кандидатстване и изпълнение по процедура (УКИ) BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 е разписано, че допустими са само кандидати, които са регистрирани преди 01.01.2019 г. и са осъществявали стопанска дейност. Кандидатите, трябва да са регистрирали спад в оборота за месец септември или октомври или ноември, 2020 г. (по избор) с поне 20% спрямо **средноаритметичния месечен оборот (нетни приходи от продажби) през 2019 г.** или средноаритметичния оборот за месец(нетни приходи от продажби) от 2019, 2018 и 2017 г

С оглед на факта, че регистрацията на предприятието по чл. 25 от Закона за рибарството и аквакултурите (ЗРА) е от месец 10.2019 г. то не може да изпълни изискването за доказване на спад в оборота спрямо средноаритметичния месечен оборот (нетни приходи от продажби) през 2019 г. или средноаритметичния оборот за месец(нетни приходи от продажби) от 2019, 2018 и 2017 г., тъй като съгласно ал. 1, чл. 25 от ЗРА „Развъждането и отглеждането на риба и други водни организми и производството на носители на генетичен материал от хидробионти се осъществява от еднолични търговци и юридически лица, регистрирани в Изпълнителна агенция по рибарство и аквакултури.

Предвид гореизложеното, кандидатът е недопустим по настоящата процедура, поради факта, че няма пълна година със стопанска дейност от аквакултура.